สาวไทยในเนเธอร์แลนด์ ติดโควิด-19 ไข้สูง 39.4 เชื่อไทยรักษาดีกว่า (คลิป)
สาวไทยในเนเธอร์แลนด์ ป่วยโรค COPD อัดคลิปแชร์ประสบการณ์ติดเชื้อ โควิด-19 หมอให้ดูแลตัวเองที่บ้าน ขอร้อง 2 ครั้งกว่าได้ตรวจหาเชื้อ เผยการรักษาที่ประเทศไทยดีกว่ามากเฟซบุ๊ก Sirilak Cool ซึ่งเป็นอดีตนักข่าว ปัจจุบันอาศัยอยู่ที่เนเธอร์แลนด์ ได้โพสต์คลิปวิดีโอบอกเล่าอาการป่วย โควิด-19 ว่า เมื่อกี้หน่วยงานโรคติดต่อของเนเธอร์แลนด์ โทรมาบอกผลการตรวจโควิด-19 สรุปเป็นโพสสิทีฟเราเป็นโควิด-19 และอาจจะเป็นคนไทยคนแรกในเนเธอร์แลนด์เพราะยังไม่เคยได้ยินข่าวคนอื่นๆสำหรับการรักษา หน่วยงานโรคติดต่อของเนเธอร์แลนด์บอกว่า หากรู้สึกเหนื่อย ไม่ไหว หายใจไม่ได้ให้โทรหาหมอบ้านแล้วจะส่งตัวไปโรงพยาบาล แต่เชื่อว่าโทรไปก็คงไม่ได้ไปโรงพยาบาล เนื่องจากมีนโยบายให้รักษาที่บ้าน ก็คือการดูแลตัวเอง รักษาตามอาการ หมอก็ไม่ได้มาที่บ้านตอนนี้ก็ยังมีไข้อยู่ หายใจเหนื่อย ได้ยาพ่นมาเพิ่มเวลาเหนื่อย ซึ่งก่อนจะป่วยก็มียาพ่นอีกตัวเพราะมีโรคประจำตัวเป็นโรคปอด COPD (โรคปอดอุดกั้นเรื้อรัง) สรุปก็คงต้องดูแลตัวเองต่อที่บ้านไป ก็จะสู้ๆ นะ ตอนนี้ก็ต้มน้ำขิงดื่ม ตอนนี้ใครก็เข้ามาไม่ได้ เพราะรู้แล้วว่าติดเชื้อก่อนหน้าจะมีไข้วันที่ 15 เมษายน เพื่อนได้เข้ามาที่บ้าน อยู่ใกล้ชิดกันตอนที่ทำสวน เพื่อนก็มานั่งจามใส่ ยังแซวเลยว่าเป็นโควิดไหม แต่เพื่อนบอกเป็นโรคแพ้เกสรดอกไม้ ที่เนเธอร์แลนด์จะเป็นกันเยอะช่วงสปริงเปลี่ยนเป็นหน้าร้อน ตนก็ไม่รู้ว่าติดมาจากใคร เพราะเพื่อนก็ไม่ได้ออกอาการได้ถามหมอว่าจะตรวจให้คนๆ นี้หน่อยได้ไหม เขาก็ไม่ตรวจ ไม่เหมือนเมืองไทยเลย เมืองไทยดีนะ มีอาการก็ตรวจ คนใกล้ชิดสัมผัสกับผู้ป่วยก็ตรวจ ไม่เหมือนที่นี่กว่าจะได้ตรวจต้องไปขอร้องถึง 2 ครั้ง สรุปแล้วก็ติดเชื้อจริงๆ ถ้าหายป่วยแล้วจะทำคลิปเล่าให้หมดว่าเป็นยังไง(ชมคลิป คลิกที่นี่)นอกจากนี้ยังพบว่า เมื่อวันที่ 17 เมษายน ที่ผ่านมา ได้มีการโพสต์ว่า ขอบคุณหลายคนที่เป็นห่วงและถามมาว่าดีขึ้นยัง อัปเดตให้รู้ทางนี้พร้อมกันนะ เมื่อกี้วัดไข้ได้ 39.4 สูงมาก เมื่อคืนเราหอบ 2 รอบ เหนื่อยมากเหมือนต้องการออกซิเจนเพิ่มเนื้อตัวมันปวดมา 3 วันแล้ว ตั้งแต่เริ่มมีไข้ แต่มันแปลบเส้นประสาทขาซ้าย แปลบๆๆ อยู่อย่างนี้ ถ้าเราหายไปสรุปอาการเรายังทรงอยู่อย่างนี้แล้วกันนะ เมื่อไหร่ดีขึ้นหรือหมอรับไปแอดมิทแล้วจะบอกนะ หวังว่าไม่ช็อกปุบปับละกัน ขอบคุณมากๆ นะ.Sirilak Cool
สาวไทยในเนเธอร์แลนด์ ป่วยโรค COPD อัดคลิปแชร์ประสบการณ์ติดเชื้อ โควิด-19 หมอให้ดูแลตัวเองที่บ้าน ขอร้อง 2 ครั้งกว่าได้ตรวจหาเชื้อ เผยการรักษาที่ประเทศไทยดีกว่ามาก 
โควิด-19,ไวรัสโคโรนา,ไวรัสโคโรน่า,ผู้ป่วยโควิด-19,ผู้ป่วยโควิดรายใหม่,เนเธอร์แลนด์,ข่าวโซเชียล,ข่าวทั่วไป